b'\n_START_ARTICLE_\nPiazza Venezia\n_START_PARAGRAPH_\nPiazza Venezia er en sentral plass i Roma, ved foten av Kapitol. Den danner den s\xc3\xb8rlige avslutninga av hovedgata Via del Corso. Mot s\xc3\xb8r ruver det enorme Viktor Emanuel II-monumentet over plassen._NEWLINE_Vestsida av plassen opptas av fasaden p\xc3\xa5 Palazzo Venezia, oppf\xc3\xb8rt av pave Paulus II i 1455. Den likearta bygningen midt imot (mot \xc3\xb8st) er av langt nyere dato. Palazzo delle Assicurazione Generali di Venezia er hovedkontor for et italiensk forsikringsselskap, og ble bygd i 1911. Her sto tidligere et gammelt pal\xc3\xa9 som ble revet da plassen skulle utvides ved anlegget av Viktor Emanuel-monumentet._NEWLINE_I det nordvestre hj\xc3\xb8rnet av plassen ligger Palazzo Doria og det vesle Palazzo Bonaparte fra 1660. P\xc3\xa5 1800-tallet kom pal\xc3\xa9et i Bonaparte-familiens eie, og Napoleons mor bodde her til sin d\xc3\xb8d i 1836. Familienavnet er fortsatt synlig p\xc3\xa5 takoppbygget.'